આ સોસાયટીના રહેવાસીઓ અને જગડુશાનગરના રહેવાસીઓએ વડા પ્રધાન નરેન્દ્ર મોદીની ૨૦૨૨ના વર્ષ સુધીમાં ઘર આપવાની વાતના સંદર્ભે કહ્યું હતું કે ‘મોદીજીએ જ્યારે લોકો સમક્ષ આ વાત કરી ત્યારે તેમને ખબર નહીં હોય કે સરકારી અધિકારીઓ હજી જૂની સિસ્ટમ સાથે જ કામ કરે છે અને એને કારણે અમે બેઘર બનવાની તૈયારીમાં છીએ. સરકાર ૨૦૧૫ સુધીના સ્લમને રેગ્યુલરાઇઝ કરવા તૈયાર થઈ છે, જ્યારે અમારી પાસે ૩૫-૪૦ વર્ષથી ઑફિશ્યલ ડૉક્ટુમેન્ટ્સ હોવા છતાં અમારા જમીનના ક્ષેત્રફળને રેગ્યુલરાઇઝ કરવા માટે સરકારી અધિકારીઓ ઠાગાઠૈયા કરી રહ્યા છે. જોકે અમે બધી સોસાયટીઓ એક થઈને આની સામે છેલ્લે સુધી લડી લઈશું.’